b'\n_START_ARTICLE_\nPark Tabor\n_START_PARAGRAPH_\nPark Tabor je park v Ljubljani in je obkro\xc5\xbeen z ulico imenovano Tabor, v bli\xc5\xbeini Slovenskega etnografskega muzeja. V bli\xc5\xbeini stojita tudi Dom upokojencev Tabor in Park hotel ter cerkev Srca Jezusovega._NEWLINE_Sedanji park je ostanek nekdanjega velikega trga z drevesi ter potjo, ki je povezovala Vidovdansko cesto in Maistrovo ulico. \xc5\xbdupan Ivan Hribar je \xc5\xbeelel na tej lokaciji urediti velik mestni park, vendar z idejo ni uspel. Leta 1926 so na tej lokaciji dogradili Sokolski dom, arhitekt je bil Ivan Vurnik. Ker je funkcija prostora tedaj poleg zgradbe zahtevala tudi zunanja igri\xc5\xa1\xc4\x8da, je za park ostalo malo prostora. Ostala je le \xc4\x8detrtina prvotnega trga. Park je zasajen z lipami, nekaj javori, platanami in kostanji._NEWLINE_Na ju\xc5\xbenem delu parka so postavili fontano, ki z vodo obliva razpo\xc4\x8deno kovinsko kroglo, tipi\xc4\x8dno za kiparja Franceta Rotarja._NEWLINE_V parku Tabor se dogajajo \xc5\xa1tevilne \xc5\xa1portne, kulturne, izobra\xc5\xbeevalne in dru\xc5\xbeabne prireditve.'